ΓΡΑΠΤΗ ΕΡΩΤΗΣΗ E-0499/02

υποβολή: Eija-Riitta Korhola (PPE-DE) προς την Επιτροπή

(22 Φεβρουαρίου 2002)

Θέμα: Το μέγεθος των επενδύσεων που απαιτούνται από το Πρωτόκολλο του Κυότο

Την Τετάρτη, 23 Ιανουαρίου 2002, η Επιτροπή Περιβάλλοντοςπέβαλε στην Επιτροπή την ακόλουθη ερώτηση: Ποιες πληροφορίες διαθέτει σχετικά με τις επενδύσεις μέχρι το 2010 που έχουν σχεδιάσει τα κράτη μέλη και ταποψήφια για ένταξη κράτη, προκειμένου να εκπληρώσουν τιςποχρεώσεις τους βάσει του Πρωτοκόλλου του Κυότο· Σύμφωνα με την απάντηση που έλαβε η επιτροπή, η Ευρωπαϊκή Επιτροπή δε διαθέτει πληροφορίες για το θέμα.

Μήπως έχει λάβει εν τω μεταξύ η Επιτροπή σχετικές πληροφορίες από τα κράτη μέλη· Θεωρεί η Επιτροπή αναγκαίο να διευκρινίσει το ζήτημα αυτό·

Θα ήταν σκόπιμο ως προς τιςποχρεώσεις του Κυότο να εξετασθεί το επενδυτικό κλίμα και τα επενδυτικά σχέδια των επιχειρήσεων με κοινά ερωτηματολόγια στην ΕΕ και στιςποψήφιες χώρες, ώστε να διαπιστωθεί πώς και με ποιο χρονοδιάγραμμα εκπληρώνονται οι κοινοτικέςποχρεώσεις σε επίπεδο επιχειρήσεων·

Θεωρεί η Επιτροπή απαραίτητο να δημοσιευθούν οι πληροφορίες που θα συγκεντρωθούν έτσι καθώς και οι εκτιμήσεις της ως προς τις συνέπειες των δαπανών για τους στόχους του Κυότο στην ΕΕ και στιςποψήφιες χώρες· Θεωρεί η Επιτροπή αυτές τις πληροφορίες απαραίτητες π.χ. για τη λήψη αποφάσεων γύρω από σημαντικά νομοθετικά μέσα που αφορούν κλιματικές μεταβολές·

Θεωρεί η Επιτροπή απαραίτητο να συντονισθεί η δράση των κρατών μελών για τη δημιουργία κλίματος εμπιστοσύνης με τη βοήθεια λ.χ. κοινών ανακοινωθέντων και άλλων μέσων, το οποίο θα επιτρέψει στις επιχειρήσεις να προβούν σε μακρόπνοες επενδύσεις με σκοπό τη μείωση των εκπομπών που προκαλούν το φαινόμενο του θερμοκηπίου·

Απάντηση της κας Wallstrm εξ ονόματος της Επιτροπής

(12 Απριλίου 2002)

Στην απάντησή της σε προφορική ερώτηση στην Επιτροπή για το Περιβάλλον, τη Δημόσια Υγεία και την Πολιτική Καταναλωτών, τον Ιανουάριο του 2002, η Επιτροπή διευκρίνιζε ότι η ίδια ήταν αποδέκτης γενικών πληροφοριών σχετικά με πολιτικές και μέτρα που σχεδιάζονται ή εφαρμόζονται από τα κράτη μέλη και όχι ειδικών πληροφοριών για επενδύσεις του ιδιωτικού τομέα.

Η εκπλήρωση των στόχων της από κοινού επιβάρυνσης αποτελεί αποκλειστική αρμοδιότητα των κρατών μελών. Η Επιτροπή επικουρεί τα κράτη μέλη με τη διενέργεια προτάσεων για κοινά μέτρα εφαρμοστέα σε ολόκληρη την Κοινότητα. Δεν έχει ειδικές — για εταιρείες πληροφορίες σχετικά με επενδυτικά σχέδια, δεδομένου ότι δεν διαθέτει σχετική αρμοδιότητα. Δεν συλλέγει εξάλλου πληροφορίες σε επίπεδο εταιρειών για οιαδήποτε άλλη κοινοτική πολιτική.

Οι πλέον επίκαιρες πληροφορίες περιέχονται στην τελευταία έκθεση που συνετάγη στο πλαίσιο του μηχανισμού παρακολούθησης των αερίων θερμοκηπίου(1), η οποία διαβιβάστηκε στο Ευρωπαϊκό Κοινοβούλιο στις 22 Νοεμβρίου 2001.

Η Επιτροπή δεν θεωρεί αναγκαία τη διενέργεια ερευνών και τηνποβολή αιτημάτων πέραν των τρεχουσώνποχρεώσεων των κρατών μελών, τις οποίεςπέχουν δυνάμει της αποφάσεως για τον μηχανισμό παρακολούθησης(2).

Ο μηχανισμός παρακολούθησης, καθώς και οι πληροφορίες που διαβίβασαν τα κράτη μέλη στο πλαίσιο αυτό, επιτρέπει στην Επιτροπή να παρακολουθεί σε συνεχή βάση την πρόοδο των κρατών μελών για την εκπλήρωση τωνποχρεώσεων του Κυότο που ανέλαβε η Κοινότητα. Όταν οιποψήφιες χώρες καταστούν μέρη της Ένωσης, θα έχουν τις ίδιεςποχρεώσειςποβολής αναφορών. Η Επιτροπή δεν θεωρεί σκόπιμη την παρακολούθηση των επιχειρηματικών επενδύσεων και των επενδυτικών σχεδίων. Τα επενδυτικά σχέδια αποτελούν εμπορικά ευαίσθητες πληροφορίες για τις εταιρείες. Επιπλέον, στη φάση αυτή, οιποχρεώσεις του Κυότο δεν αφορούν άμεσα τις επιχειρήσεις, αλλά τα κράτη μέλη ενώ εναπόκειται σε κάθε κράτος μέλος να εξασφαλίσεί την εκ μέρους των επιχειρήσεων και άλλων κλάδων συμμόρφωση με τιςποχρεώσεις του Πρωτοκόλλου του Κυότο.

Συνεπής με την αρνητική απάντησή της για την παρακολούθηση των επιχειρήσεων, η Επιτροπή δεν έχει να προσθέσει ο, τιδήποτε στο ζήτημα της δημοσίευσης τυχόν συλλεγέντων στοιχείων.

Εις ό,τι αφορά το κόστος — αντίθετα με τις επενδύσεις — η Επιτροπή ανέλαβε σειρά μελετών για τονπολογισμό του κόστους της συμμόρφωσης με τιςποχρεώσεις του Κυότο. Η πληρέστερη είναι αυτή που φέρει τον τίτλο Economic Evaluation of Sectoral Emission Reduction Objectives for Climate Change (Οικονομική Αξιολόγηση των Στόχων Μείωσης των Τομεακών Εκπομπών εις ό,τι αφορά την Αλλαγή του Κλίματος). Η μελέτηπάρχει στη σχετική με το κλίμα ιστοθέση της Γενικής Διεύθυνσης Περιβάλλον(3).

Τα κύρια συμπεράσματα της μελέτης είναι τα εξής:

- στο πλαίσιο μίας προσέγγισης ελάχιστου δυνατού κόστους, ορισμένοι κλάδοι καλούνται να μειώσουν τις εκπομπές τους περισσότερο απ' ό,τι άλλοι, με αρκετά χαμηλό όμως συνολικό κόστος συμμόρφωσης της Ένωσης: 3,7 δισεκατομμύρια ετησίως, δηλαδή 0,06 του ακαθάριστου εγχώριου προϊόντος της Ένωσης (ΑΕΠ) το 2010,

- η Ένωση είναι σε θέση να επιτύχει τον στόχο του Κυότο εάν εφαρμόσει μέτρα περιορισμού των αερίων θερμοκηπίου, κόστους μικρότερου των 20 ανά τόννο ισοδυνάμου διοξειδίου του άνθρακα (CO2).

Η Επιτροπή ενδιαφέρεται να δημιουργήσει και να συντηρήσει ένα προβλέψιμο περιβάλλον για τις μακροπρόθεσμες επενδύσεις περιορισμού των αερίων θερμοκηπίου. Στο πλαίσιο αυτό, στήριξε ενεργά τα βήματα της Ένωσης προς την κατεύθυνση των πολυμερών πολιτικών αντιμετώπισης της αλλαγής του κλίματος, μετά την απόσυρση των ΗΠΑ από το Πρωτόκολλο του Κυότο που εξήγγειλε ο Πρόεδρος Μπους το Μάρτιο του 2001. Χαιρετίζει επίσης η Επιτροπή την εκ μέρους του Συμβουλίου επικύρωση του Πρωτοκόλλου του Κυότο, που αποφασίστηκε στις 4 Μαρτίου 2002. Η ταχεία λήψη αποφάσεων, εκ μέρους του Συμβουλίου και του Ευρωπαϊκού Κοινοβουλίου, επί ορισμένων προτάσεων της Επιτροπής, διαδραματίζει σημαντικό ρόλο στην εκπλήρωση τωνποχρεώσεων της ΕΕ πουπέχει βάσει του Πρωτοκόλλου του Κυότο. Ειδικότερα, η έγκριση πρότασης για ένα σύστημα εμπορίας των εκπομπών αερίου θερμοκηπίου, που να ισχύει σε ολόκληρη την Ένωση, θα στείλει ένα σημαντικό μήνυμα και θα τονώσει την εμπιστοσύνη του επιχειρηματικού κόσμου για τη διενέργεια επενδύσεων στον τομέα του περιορισμού των αερίων θερμοκηπίου. Το περιβάλλον για τις επιχειρηματικές επενδύσεις βελτιώνεται περαιτέρω, λόγου χάριν με την ήδη εκδοθείσα Οδηγία(4) για την προαγωγή της ηλεκτρικής ενέργειας που παράγεται από

ανανεώσιμες πηγές στην εσωτερική αγορά ηλεκτρικής ενέργειας και την προταθείσα Οδηγία(5) για την ενεργειακή αποδοτικότητα στα κτίρια.

(1) Έκθεση βάσει της αποφάσεως του Συμβουλίου 93/389/ΕΟΚ όπως τροποποιήθηκε από την απόφαση 1999/296/ΕΚ για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα, COM(2001)708 τελικό.

(2) Απόφαση 1999/296/ΕΚ της 26ης Απριλίου 1999 για την τροποποίηση της απόφασης 93/389/ΕΟΚ σχετικά με μηχανισμό παρακολούθησης των εκπομπών CO2 και άλλων αερίων που συμβάλλουν στο φαινόμενο του θερμοκηπίου στην Κοινότητα, ΕΕ L 117 της 5.5.1999.

(3) http://europa.eu.int/comm/environment/enveco/climate_change/sectoral_objectives.htm.

(4) Οδηγία 2001/77/ΕΚ του Ευρωπαϊκού Κοινοβουλίου και του Συμβουλίου της 27ης Σεπτεμβρίου 2001 για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας.

(5) Πρόταση οδηγίας για τις ενεργειακές επιδόσεις των κτιρίων, ΕΕ C 213 E της 31.7.2001.